Author: Vanessa

Ta importante pa muchanan bin cu nan agenda unda por controla huiswerk y su mesun etui cu tur loke e mester pa traha huiswerk. Tambe nan boter/cups pa bebe awa.
Na Traimerdia e muchanan tin oportunidad pa come, pero no por keinta cuminda.(trece cuchara/forki)
E chikitinnan cu ta descansa, por trese nan klechi y/of cusinchi chikito.
E mucha mester ta zindelijk pa por atende Traimerdia.
E chikitinnan (4-6 aña) mester bin cu paña extra pa ora mester wordo cambia pa motibo di higiëna.
Ora cu mucha(nan) tin kebrante di salud, NO por trece(nan) centro. Si nan no a bay scol mainta pa motibo di salud, nan no por bin Traimerdia e dia ey.

VAKANTIE
Durante e periodo di vakantie april y october centronan lo ta habri cu opvang parti mainta, bou di cuido y guia di nos lidernan. Vakantie grandi y vakantie pasco nos ta sera.

Ta haci inscripcion yenando un formulario cu ta obtenibel na oficina di Traimerdia of pa medio di mail.
Entrega e formulario yena hunto cu su carchi AZV of Seguro priva di e mucha na oficina di Traimerdia.
Traimerdia tin wachtlijst y na momento cu tin cupo habri mayornan lo wordo jama pa sigui cu e proceso di pago.

PAGO
Seguro(aanvullend) y actividad anual ta Afl 35,- pa cada mucha. Esaki ta cubri gastonan di seguro (WA) y tur actividadnan. Traimerdianan cu ta haci uzo di airco, ta paga un suma adicional.
Contribucion anual ta calcula a base di entrada como famia.
Prome pago ta cubri Augustus te cu December
Di dos pago ta cubri Januari te cu Juli
Pagonan mester wordo haci online (trece/mail e comprobante na oficina) of por swipe na Bureau Traimerdia.

INFORMACION
GENERAL

Avenida Milio Croes # 30
Tel: 582 8796/582 8794
Websites: www.ea.aw/naschoolse-opvang
Facebook: www.bureau-traimerdia
Email: info@traimerdia.com

Semper na bienestar di nos muchanan, hunto cu Bureau Sostenemi.

Traimerdia ta resorta bou di Ministerio di Justicia y Asuntonan Social .
Meta di Traimerdia: fomenta desaroyo y formacion sano di nos muchanan, pa medio di un cuido y guia di calidad despues di oranan di scol.
Traimerdia ta destina pa muchanan cu ta bai scol preparatorio, basico. Centronan ta situa den edificionan di scol.
Bao un structura profesional e muchanan ta haña guia den nan desaroyo, pa loque ta e aspectonan cu tin di haber cu enseñansa en general, ayudo den trahamento di huiswerk, actividadnan riba tereno di musica, baile, arte, pintamento, obra di man, deporte y recreacion.
Muchanan tin oportunidad amplio pa hunga, desaroya nan mes pa medio di wega y na mes momento wordo guia den nan desaroyo social-emocional.
Transport: Cada mayor ta responsabel pa e transporte di nan jui(nan).
Pa e kleuternan, mayor mester tene na cuenta cu no por trece e muchanan prome cu 1.03.
No ta permiti pa mucha(nan) haci uzo di telefon of weganan electronico na centro.

E centronan ta ubica den e edificionan di scol den e siguiente districtonan:
San Nicolas - Xander Bogearts (584-0210)
Ayo - Zuster Juliette (Emma) (568-1440)
Noord - Scol Basico Washington (586-2668)
Kudawecha - Scol Basico Kudawecha (568-0432)
Oranjestad - Princes Amalia (568-6819)
Morgenster - Colegio Conrado Coronel (588-6099)
Sabana Basora - Scol Dornasol (585-2131)
Sonrisa - Centro Sonrisa (583-8535)
Na tur centro muchanan tin momento pa haci huiswerk bou guia directo di e lider di grupo no ta duna bijles sino un guia. Tur lider di Traimerdia ta participa continuamente den cursonan di formacion y capacitacion den materianan cu nan ta traha directamente aden y loke ta topiconan general tocante e mihor manera di cuida y guia muchanan.
E modelo di Disciplina Conciente y Sign of Safety ta e topico principal den maneho di Traimerdia.

Ora	Kleuter / 1ste y 2de	Klasnan / 1 - 2 - 3 - 4 - 5 - 6
13.03 / t/m 14.00	Yegada di muchanan y comemento den ambiente agradabel. Momento pa conecta como grupo	Yegada di muchanan y comemento den ambiente agradabel. Momento pa conecta como grupo
14:00	Oportunidad pa descansa	Ora di traha huiswerk
15:00	Actividad pa stimula siñamento	Ora di traha huiswerk
15:40	Actividad structura	Actividad structura
16:30	Hungamento liber bou supervision	Hungamento liber bou supervision
17:30	Muchanan ta wordo busca.	Muchanan ta wordo busca.